CELEX: E2010J0001
Language: da
Date: 2010-12-10 00:00:00
Title: Domstolens dom af 10. december 2010 i sag E-1/10 — Periscopus AS mod Oslo Børs ASA og Erik Must AS (Direktiv 2004/25/EF — erhvervelse af kontrol — obligatorisk tilbud — ændring af pristilbuddet — klart definerede omstændigheder og kriterier — hensyntagen til kursen)

12.5.2011   
            
            
               DA
            
            
               Den Europæiske Unions Tidende
            
            
               C 141/13
            
         DOMSTOLENS DOM
   af 10. december 2010
   i sag E-1/10
   Periscopus AS mod Oslo Børs ASA og Erik Must AS
   (Direktiv 2004/25/EF — erhvervelse af kontrol — obligatorisk tilbud — ændring af pristilbuddet — klart definerede omstændigheder og kriterier — hensyntagen til kursen)
   2011/C 141/13
   I sag E-1/10 Periscopus AS mod Oslo Børs AS og Erik Must AS — ANMODNING indgivet af Oslo tingrett, i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol, til Domstolen vedrørende fortolkningen af artikel 5, stk. 4, i Europa-Parlamentets og Rådets direktiv 2004/25/EF af 21. april 2004 om overtagelsestilbud, som tilpasset EØS-aftalen ved protokol nr. 1 hertil — har Domstolen, sammensat af præsidenten, Carl Baudenbacher (refererende dommer), og dommerne Thorgeir Örlygsson og Henrik Bull, afsagt dom den 10. december 2010. Domskonklusionen lyder således:
   Artikel 5, stk. 4, andet afsnit, i Europa-Parlamentets og Rådets direktiv 2004/25/EF af 21. april 2004 om overtagelsestilbud er til hinder for nationale bestemmelser, som fastsætter, at den pris, der skal tilbydes ved et obligatorisk tilbud, ændres således, at den er mindst lige så høj som »kursen« i situationer, hvor det er klart, at »kursen« er højere end den pris, der udregnes i henhold til den hovedregel, som angives i artikel 5, stk. 4, andet afsnit, uden at der foretages en yderligere præcisering af begrebet »kurs«. Der er især behov for en yderligere præcisering af det tidsinterval, som er relevant for fastsættelsen af »kursen«, uanset om »kursen« skal beregnes på grundlag af et mængdevægtet gennemsnit eller ej, og uanset om de faktiske handler er nødvendige, eller om stående købs- og salgsordrer er tilstrækkelige til at fastsætte en »kurs«.